ai4bharat/Pralekha huggingface dataset:
PIB Headquarters
வங்கி மோசடி வழக்கில் தண்டனை
வங்கி மோசடி வழக்கு ஒன்றில் ரங்கசாமி என்பவருக்கு, கோவை முதன்மை நீதித்துறை நடுவர் திரு ஏ எஸ் ரவி, இம்மாதம் 5 ஆம் தேதியன்று தண்டனை விதித்து தீர்ப்பளித்துள்ளார்.
அவினாசியைச் சேர்ந்த செம்பியநல்லூர் ராயப்பா டெக்ஸ்டைல் மில்ஸ் உரிமையாளர் ஆர் ரங்கசாமி, எஸ் எஸ் அப்துல் சலாம் என்பவருடன் சேர்ந்து, சட்ட விரோதமாக போலி ஆவணம் தயாரித்து வங்கியில் மோசடி செய்வதற்கான குற்றச்சதியில் ஈடுபட்டதாக சிபிஐ-யின் பொருளாதார குற்றத் தடுப்புப்பிரிவு வழக்கு பதிவு செய்தது. திருப்பூர் கார்ப்பரேஷன் வங்கிக் கணக்கில் இருப்பு நிலை தகவலை போலியாகத் தயாரித்து, கோவையில் உள்ள பாங்க் ஆப் இண்டியா மெயின் கிளையில் மோசடியில் ஈடுபட்டதால், வங்கிக்கு இழப்பை ஏற்படுத்தி அவர்கள் பயனடைந்ததாக கோவை முதன்மை நீதித்துறை நடுவர் நீதிமன்றத்தில் குற்றப்பத்திரிகை தாக்கல் செய்யப்பட்டது.
நீதிமன்ற விசாரணைக்குப் பின்னர் குற்றம்சாட்டப்பட்ட ரங்கசாமிக்கு 3 ஆண்டு கடுங்காவல் தண்டனையும், ரூ.12,000 அபராதமும் விதிக்கப்பட்டது. அப்துல் சலாம் மீதான குற்றச்சாட்டுக்கள் தள்ளுபடி செய்யப்பட்டதாக சென்னை சிபிஐ-யின் பொருளாதார குற்றப்பிரிவு கண்காணிப்பாளர் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
மத்திய பணியாளர் தேர்வாணையம்
இந்திய வனப் பணித் தேர்வு 2022-ன் இறுதி முடிவுகள் வெளியீடு
மத்திய அரசுப் பணியாளர் தேர்வாணையத்தால் நடத்தப்பட்ட இந்திய வனப் பணித் தேர்வு 2022-ன் எழுத்துத் தேர்வு மற்றும் மற்றும் 2023 ஜூன் மாதத்தில் நடைபெற்ற நேர்காணலின் அடிப்படையில் இந்திய வனப் பணியில் உள்ள காலிப்பணியிடங்களுக்கு 147 விண்ணப்பதாரர்கள் தேர்வு செய்யப்பட்டுள்ளனர்.
பொதுப்பிரிவில் 39 பேரும், பொருளாதாரத்தில் பின் தங்கிய பிரிவில் 21 பேரும், இதர பிற்படுத்தப்பட்டோர் பிரிவில் 54 பேரும், பட்டியல் இனத்தவர்களில் 22 பேரும், பழங்குடியினத்தைச் சேர்ந்தவர்களில் 11 பேரும் தேர்வு செய்யப்பட்டுள்ளனர்.
மத்திய அரசுப் பணியாளர் ஆணைய வளாகத்தில் உள்ள மையத்தில் விண்ணப்பதாரர்கள் தங்களது சந்தேகங்களை வேலை நாட்களில் காலை 10:00 மணி முதல் மாலை 05:00 மணி வரை நேரிலும், 011-23385271, 011-23098543 மற்றும் 011-23381125 என்ற தொலைபேசி எண்கள் மூலமும் கேட்டுத் தெரிந்து கொள்ளலாம். தேர்வர்களின் மதிப்பெண்கள் விரைவில் மத்திய அரசுப் பணியாளர் தேர்வாணையத்தின் இணையதளத்தில் வெளியிடப்படும்.
குறு சிறு மற்றும் நடுத்தர தொழில் துறை அமைச்சகம்
கொவிட் காலகட்டத்தில் சிறு, குறு மற்றும் நடுத்தர தொழில் நிறுவனங்களுக்கு நிதியுதவி
நாடாளுமன்றத்தின் மக்களவையில் கேள்வி ஒன்றுக்கு எழுத்துப்பூர்வமாக பதிலளித்த மத்திய சிறு, குறு மற்றும் நடுத்தர தொழில்கள் அமைச்சர் திரு. நாராயண் ராணே, கீழ்காணும் தகவல்களை வெளியிட்டார்.
சிறு, குறு மற்றும் நடுத்தர தொழில் நிறுவனங்களின் வளர்ச்சிக்கு நிதி அளிப்பதை நோக்கமாகக் கொண்டு தற்சார்பு இந்தியா நிதியை இந்திய அரசு தொடங்கியது. அதன் சில முக்கிய அம்சங்கள் வருமாறு:சிறு, குறு மற்றும் நடுத்தர தொழில் நிறுவனங்களின் விரைவான வளர்ச்சியை ஆதரித்து அதன் மூலம் பொருளாதாரத்திற்கு புத்துணர்ச்சி அளித்து வேலைவாய்ப்புக்களை உருவாக்குதல்.சிறு, குறு மற்றும் நடுத்தர தொழில் நிறுவனங்கள் பெரும் வளர்ச்சி அடைந்து தேசிய/சர்வதேச சாம்பியன்களாக ஆவதற்கு ஆதரவளித்தல்.தொழில்நுட்பங்கள், பொருட்கள் மற்றும் சேவைகளை உற்பத்தி செய்வதன் மூலம் இந்தியாவை தன்னிறைவாக மாற்ற உதவும் சிறு, குறு மற்றும் நடுத்தர தொழில் நிறுவனங்களை ஆதரித்தல்.
"என் எஸ் ஐ சி வென்ச்சர் கேபிடல் ஃபண்ட் லிமிடெட்" என்ற சிறப்பு நோக்க அமைப்பால் இந்தத் திட்டம் செயல்படுத்தப்படுகிறது. என் எஸ் ஐ சி வென்ச்சர் கேபிடல் ஃபண்ட் லிமிடெட் அளித்துள்ள தகவலின் படி, ரூ.1,080 கோடிக்கான உறுதிக்கு இதுவரை ஒப்புதல் அளிக்கப்பட்டுள்ளது.
மேலும் விவரங்களுக்கு, இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1795124
நிதி அமைச்சகம்
வலுவான நிதிநிலையில் உள்ள வங்கி அல்லாத நிதிநிறுவனங்கள் / வீட்டு வசதி நிதிநிறுவனங்களின் மதிப்புமிக்க சொத்துக்களை பொதுத்துறை வங்கிகள் வாங்குவதற்கான “பகுதியளவு கடன் உத்தரவாத திட்டத்திற்கு” மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், கீழ்கண்டவற்றிற்கு ஒப்புதல் அளிக்கப்பட்டது:
i. வலுவான நிதிநிலையில் உள்ள வங்கி அல்லாத நிதிநிறுவனங்கள் / வீட்டு வசதி நிதிநிறுவனங்களின் மதிப்புமிக்க சொத்துக்களை வாங்குவதில், பொதுத்துறை வங்கிகளுக்கு உதவுவதற்கான “பகுதியளவு கடன் உத்தரவாத திட்டம்” ஒன்று, மத்திய அரசால் செயல்படுத்தப்படவுள்ளது. இத்திட்டத்தின்கீழ், வங்கிகளால் வாங்கப்படும் சொத்துக்களின் நியாயமான மதிப்பில், 10 சதவீதம் வரையிலான முதலாவது இழப்பு வரை, ஒட்டுமொத்த உத்தரவாதம் அளிக்கத் தேவையான தொகை அல்லது, ரூ.10,000 கோடி, இதில் எது குறைவானதோ அந்தத் தொகை, மத்திய நிதியமைச்சகத்தின் பொருளாதார விவகாரங்கள் துறை ஒப்புக் கொண்டபடி வழங்கப்படும். 01.08.2018-க்கு முந்தைய ஓராண்டு காலத்தில், தனிக் குறியிடப்பட்ட கணக்கின்கீழ் கொண்டுவரப்பட்ட, வங்கி அல்லாத நிதிநிறுவனங்கள் / வீட்டுவசதி நிதிநிறுவனங்கள் மற்றும் “BBB+” அல்லது அதற்கு மேற்பட்ட குறியிடப்பட்ட சொத்துக்கள், இத்திட்டத்தின்கீழ் வரும்.
ii. மத்திய அரசின் பகுதியளவு ஒருமுறை கடன் உத்தரவாதம் அளிக்கும் திட்டம், 2020, ஜுன் 30-வரை அல்லது வங்கிகளால் ரூ.1,00,000 கோடி மதிப்புள்ள சொத்துக்கள் வாங்கப்படும் வரையிலான காலகட்டத்தில் எது முன்கூட்டி வருகிறதோ, அதுவரை செயல்பாட்டில் இருக்கும். திட்டத்தின் முன்னேற்றம் அடிப்படையில், திட்டத்தை செயல்படுத்துவதற்கான காலஅவகாசத்தை 3 மாதங்கள் வரை நீட்டிப்பதற்கான அதிகாரம், நிதியமைச்சருக்கு வழங்கப்பட்டுள்ளது.
முக்கிய விளைவு
இந்த உத்தேச அரசு கடன் உத்தரவாத ஆதரவும், அதன்மூலம் சொத்துக்கள் வாங்கப்படுவதும், வங்கியல்லாத நிதிநிறுவனங்கள் / வீட்டுவசதி நிதிநிறுவனங்கள், தங்களது தற்காலிக நிதித் தேவைகளை பூர்த்தி செய்துகொள்ளுதல் அல்லது பொருந்தாத ரொக்க வரவு பிரச்சினைகள் மற்றும் கடன் உருவாக்கத்தில் தொடர்ந்து பங்களிப்பை வழங்கவும், கடன்தாரர்களுக்கு கடைசிவரை கடனுதவி வழங்குவதன் மூலம் பொருளாதார வளர்ச்சியை ஊக்குவிக்கவும் உதவிகரமாக இருக்கும்.
சுகாதாரம் மற்றும் குடும்ப நலத்துறை அமைச்சகம்
13 கோடி பரிசோதனைகளை மேற்கொண்டு இந்தியா சாதனை
கொரோனா பெருந்தொற்றுக்கு எதிரான போராட்டத்தில் இந்தியா மற்றொரு மைல்கல்லைக் கடந்துள்ளது. கடந்த 24 மணி நேரத்தில் 10,66,022 பரிசோதனைகள் செய்யப்பட்டதன் மூலம் இந்தியாவில் மொத்த பரிசோதனைகளின் எண்ணிக்கை 13,06,57,808 ஆக உயர்ந்துள்ளது. இதில் ஒரு கோடி பரிசோதனைகள் கடந்த 10 நாட்களில் செய்யப்பட்டுள்ளன.
நாளொன்றுக்கு பத்து லட்சத்திற்கும் அதிகமான பரிசோதனைகள் செய்யப்படுவதால் நோய் தொற்றின் தாக்கம் பெருமளவில் குறைந்துள்ளது. நாட்டில் தற்போது 7 சதவீதத்திற்கும் குறைவானோர்  இந்த நோயால் பாதிக்கப்பட்டுள்ளனர்.
கடந்த 24 மணி நேரத்தில் கொவிட் நோய் தொற்றினால் 46,232 பேர் பாதிக்கப்பட்டுள்ளனர். ஐரோப்பா மற்றும் அமெரிக்க நாடுகளில் நோயின் தாக்கம் அதிகரித்து வரும் நிலையில், இந்தியாவில் நோயைக் கட்டுக்குள் கொண்டு வருவதற்குத் தேவையான அனைத்து முன்னெச்சரிக்கை நடவடிக்கைகளும் மேற்கொள்ளப்பட்டு வருகின்றன. அனைத்து மாநிலங்கள் மற்றும் யூனியன் பிரதேசங்களில் பரிசோதனையின் எண்ணிக்கையை அதிகரிக்குமாறு மத்திய அரசு கேட்டுக் கொண்டுள்ளது.
இந்தியாவில் தற்போது மொத்தம் 4,39,747 பேர் கொரோனா நோய்க்கு சிகிச்சை பெற்று வருகின்றனர். இது நாட்டின் மொத்த பாதிப்பில் 4.86 சதவீதமாகும். கடந்த 24 மணி நேரத்தில் 49,715 பேர் குணமடைந்து வீடு திரும்பியுள்ளனர். இதன் மூலம் நாட்டில் மொத்தம் குணம் அடைந்தவர்களின் எண்ணிக்கை 84,78,124 ஆக உயர்ந்துள்ளது.
மேலும் நோயினால் குணமடைந்தவர்களின் விகிதம் 93.67 சதவீதமாகும். நோயினால் குணமடைந்தோர் மற்றும் தற்போது பாதிக்கப்பட்டுள்ளவர்களுக்கு இடையேயான இடைவெளி 80,38,377 ஆக பதிவாகியுள்ளது. கடந்த 24 மணி நேரத்தில் 564 பேர் நோய் தொற்றினால் உயிரிழந்துள்ளனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1674641
-----
(
ரெயில்வே அமைச்சகம்
தேசிய மின்சார சிக்கன விருதுகள்-2020-இல் 13 விருதுகளை இந்திய ரயில்வே வென்றது
மின்சார சிக்கனத்துக்கான அலுவலகம் மற்றும் மத்திய மின்சார அமைச்சகத்தால் நடத்தப்பட்ட தேசிய மின்சார சிக்கனம் விருதுகள் வழங்கும் விழாவில் மூன்று மதிப்புமிக்க பிரிவுகளில் 13 விருதுகளை இந்திய ரயில்வே வென்றுள்ளது.
தூய்மையான மற்றும் பசுமை போக்குவரத்தை தனது அனைத்து பங்குதாரர்கள் மற்றும் பயணிகளுக்கு வழங்குவதற்கான இந்திய ரயில்வேயின் தொய்வில்லாத மற்றும் தொடர் முயற்சிகளின் காரணமாக இது சாத்தியமாகியுள்ளது.
போக்குவரத்து பிரிவில் மேற்கு ரயில்வேக்கு முதல் பரிசும், கிழக்கு ரயில்வேக்கு இரண்டாவது பரிசும், வடகிழக்கு மற்றும் தெற்கு மத்திய ரயில்வேக்கு சிறப்பாக செயல்பட்டதற்கான சான்றிதழும் வழங்கப்பட்டது.
ரயில்வே பணிமனை துணைப்பிரிவில் விஜயவாடாவில் உள்ள தெற்கு மத்திய ரயில்வே டீசல் லோகோ பணிமனை முதல் பரிசையும், கஞ்ச்ரபாரா பணிமனை, தெற்கு ரயில்வே, வடக்கு 24 பர்கானாஸ் இரண்டாம் பரிசையும் வென்றுள்ளன.
இசாட் நகரிலுள்ள வடகிழக்கு ரயில்வேயில் பணிமனை, மைசூரில் உள்ள மத்திய ரயி்ல்வே பணிமனை, வடகிழக்கு முன்கள ரயில்வேயின் திப்ருகர் பணிமனை மற்றும் தெற்கு ரயில்வேயின் திருச்சிராப்பள்ளியில் உள்ள பொன்மலை மத்திய பணிமனை ஆகியவற்றுக்கு சிறப்பாக செயல்பட்டதற்கான சான்றிதழ் வழங்கப்பட்டுள்ளது.
-----
((Visitor Counter : 109
பிரதமர் அலுவலகம்
பிரதமரின் சேத்தி சந்த் திருவிழா வாழ்த்து
சேத்தி சந்த் திருநாளையொட்டி அனைவருக்கும் பிரதமர்
தி்ரு நரேந்திர மோடி வாழ்த்து தெரிவித்துள்ளார்.
இது குறித்து பிரதமர் ட்விட்டரில் கூறியிருப்பதாவது;
“சேத்தி சந்த் திருநாள் வாழ்த்துகள். ஜெய் ஜூலேலால்”
மின்னணு மற்றும் தகவல் தொழில்நுட்பம்
'சிப்ஸ் டு ஸ்டார்ட் அப்' திட்டத்திற்கு கல்வித்துறை, ஆராய்ச்சி மற்றும் மேம்பாட்டு அமைப்புகள், ஸ்டார்ட்அப் நிறுவனங்கள் மற்றும் சிறு, குறு மற்றும் நடுத்தர தொழில் நிறுவனங்களிடமிருந்து மின்னணு மற்றும் தகவல் தொழில்நுட்பம் அமைச்சகம் விண்ணப்பங்களை வரவேற்கிறது
இந்தியாவை அடுத்த செமிகண்டக்டர் மையமாக மாற்றுவதற்கான பிரதமர் திரு நரேந்திர மோடியின் திட்டத்தை தொடர்ந்து, 'சிப்ஸ் டு ஸ்டார்ட் அப்' திட்டத்திற்கு 100 கல்வித்துறை, ஆராய்ச்சி மற்றும் மேம்பாட்டு அமைப்புகள், ஸ்டார்ட்அப் நிறுவனங்கள் மற்றும் சிறு, குறு மற்றும் நடுத்தர தொழில் நிறுவனங்களிடமிருந்து மின்னணு மற்றும் தகவல் தொழில்நுட்பம் அமைச்சகம் விண்ணப்பங்களை வரவேற்றுள்ளது.
ஐந்து வருடங்களில் 85 ஆயிரம் உயர்தர மற்றும் தகுதி வாய்ந்த பொறியாளர்களுக்கு பயிற்சி அளிப்பதை இத்திட்டம் நோக்கமாகக் கொண்டுள்ளது. நாடு முழுவதும் உள்ள சுமார் 100 ஐஐடி, என்ஐடி, ஐஐஐடி, அரசு & தனியார் கல்லூரிகள் மற்றும் ஆராய்ச்சி மற்றும் மேம்பாட்டு அமைப்புகளில் இத்திட்டம் செயல்படுத்தப்படும்.
மின்னணு மற்றும் தகவல் தொழில்நுட்பம் அமைச்சகத்தின் கீழ் செயல்படும் அறிவியல் சார்ந்த அமைப்பான சிடாக் என அழைக்கப்படும் முன்னேறிய கணினியிலுக்கான மேம்பாட்டு மையம் இத்திட்டத்தின் மைய முகமையாக செயல்படும். www.c2s.gov.in எனும் தளத்தில் குறிப்பிடப்பட்டுள்ள முறையின்படி திட்ட விண்ணப்பங்களை ஜனவரி 31, 2022 வரை சமர்ப்பிக்கலாம். இத்திட்டத்திற்கு விண்ணப்பிக்கும் அமைப்புகள் இணையதளத்தில் குறிப்பிடப்பட்டுள்ள தகுதிகளைக் கொண்டிருக்க வேண்டும் மற்றும் வழிகாட்டுதல்களை பின்பற்ற வேண்டும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1790350
(Visitor Counter : 188
மனித வள மேம்பாட்டு அமைச்சகம்
‘ஜீவன் வாயு’ என்ற மின்சாரமின்றி இயங்கும் நாட்டின் முதல் சிபிஏபி கருவியை உருவாக்கியுள்ளது ரோபர் ஐஐடி
‘ஜீவன் வாயு’ என்ற கருவியை ரோபர் ஐஐடி உருவாக்கியுள்ளது. இதை ஆக்ஸிஜன் சிகிச்சையில் பயன்படுத்தும் சிபிஏபி  கருவிக்கு மாற்றாக பயன்படுத்த முடியும். இது மின்சாரமின்றி செயல்படும் நாட்டின் முதல் சிபிஏபி சாதனம் என்பது குறிப்பிடத்தக்கது.
இந்த ஜீவன் வாயு கருவியை ஆக்ஸிஜன் சிலிண்டர்களிலும் பொருத்த முடியும், ஆக்ஸிஜன் உற்பத்தி ஆலையின் பைப் லைன்களிலும் பொருத்த முடியும். இந்த இரட்டை வசதி தற்போதைய சிபிஏபி கருவிகளில் இல்லை.
படம் 1: சிபிஏபி சிகிச்சைக்கான ஜீவன் வாயு சுவாச சுற்றுப்பாதை 20 CM ஆக்ஸிஜன் அழுத்தத்தில் நிமிடத்துக்கு 60 LPM அளவில் வினியோகிக்கிறது.
தூக்கத்தில் சுவாசப் பிரச்சினை உள்ளவர்களுக்கு சிகிச்சை அளிக்க சிபிஏபி கருவி பயன்படுத்தப்படுகிறது. இந்த இயந்திரம் எளிதான சுவாசத்துக்கு தேவயான காற்றழுத்தத்தை வழங்கி சுவாச பாதைகளை திறந்திருக்கச் செய்யும். நுரையீரல் முழு வளர்ச்சியடையாமல் இருக்கும் குழந்தைகளுக்கு சிகிச்சை அளிக்கவும் இந்த கருவி பயன்படுத்தப்படுகிறது. இது மூக்கு வழியாக காற்றை செலுத்தி நுரையீரலை விரிவடையச் செய்யும். கொவிட்-19 பாதிப்பின் ஆரம்ப கட்டத்தில் இந்த சிகிச்சை அவசியமானது.
படம் 2: கம்ப்யூட்டர் உதவியுடன் உருவாக்கப்பட்ட ஜீவன் வாயு கருவியின் வடிவம்.
இது மருத்துவ தேவைகள் அனைத்தையும் நிறைவேற்றும் விதத்தில் வடிவமைக்கப்பட்டுள்ளது. மின்சாரம் இல்லாத நேரங்களிலும் இது செயல்படும். நேயாளியை வேறு இடங்களுக்கு கொண்டு செல்லும்போதும் இதை பயன்படுத்த முடியும்.
படம் 2: ஜீவன் வாயு கருவியின் 3டி மாதிரி.
இந்த கருவி குறித்து இதை உருவாக்கிய ரோபர் ஐஐடியின் உலோகவியல் மற்றும் மெட்டீரியல் இன்ஜினியரிங் துறை பேராசிரியர் டாக்டர் குஷ்பூ ராகா கூறுகையில், ‘‘கொவிட் தொற்று நேரத்தில் மின் விநியோகம் முக்கிய பிரச்சினையாக இருக்கும் போது, நோயாளிகளின் உயிரை காப்பதில் இந்த கருவி மிக முக்கியமானது என்றார். இதில் உள்ள வைரஸ் பில்டர் 99.99 சதவீதம் வைரஸ்களை அகற்றுகிறது. 3டி பிரின்டிங் முறையில் இந்த இயந்திரம் தயாரிக்கப்பட்டு பரிசோதிக்கப்பட்டுள்ளது எனவும் டாக்டர் குஷ்பூ கூறினார்.
தற்போது இந்த ஜீவன் வாயு கருவி மருத்துவ பரிசோதனைக்கும், மிகப் பெரிய அளவில் தயாரிப்பதற்கும் தயாராக உள்ளது.
மேலும் விவரங்களுக்கு:
YouTube link: https://www.youtube.com/watch?v=mhoVSfNacr0
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1726898
இந்திய போட்டிகள் ஆணையம்
தவ் முதலீட்டு நிறுவனம் ஜேபி கெமிக்கல்ஸ் நிறுவனத்தின் பங்குகளை வாங்குவதற்கு சிசிஐ ஒப்புதல்
இந்திய போட்டியியல் ஆணையகம் , தவ் முதலீட்டு நிறுவனம் ஜேபி கெமிக்கல்ஸ் நிறுவனத்தின் பங்குகளை வாங்கும் திட்டத்திற்கு ஒப்புதல் அளித்துள்ளது. இது ஜேபி கெமிக்கல்ஸ் நிறுவனத்தின் 64.90 விழுக்காடு வரையிலான பங்குகளை தவ் நிறுவனம் வாங்குவதற்கு வழி வகுக்கிறது. இது தொடர்பான விரிவானை ஆணையை சிசிஐ வெளியிட உள்ளது.
-----
(Visitor Counter : 112
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
இந்தியா மற்றும் மொராக்கோ இடையே வீட்டு வசதி மற்றும் மனித வசிப்பிடத் துறையில் தகவல் பரிமாற்றம் மற்றும் தொழில் நுட்ப ஒத்துழைப்பை மேம்படுத்துவதற்கான ஒப்பந்தம் குறித்து மத்திய அமைச்சரவைக்கு விளக்கம்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியா மற்றும் மொராக்கோ இடையே வீட்டு வசதி மற்றும் மனித வசிப்பிடத் துறையில், தகவல் பரிமாற்றம் மற்றும் தொழில்நுட்ப ஒத்துழைப்பை மேம்படுத்துவதற்கான ஒப்பந்தம் குறித்து விளக்கம் அளிக்கப்பட்டது.
இந்த புரிந்துணர்வு ஒப்பந்தம் செயல்பாட்டுக்கு வரும் போது, வீட்டு வசதி மற்றும் மனித வசிப்பிடத் துறையில் இருதரப்பு ஒத்துழைப்பு வலுப்படும்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பீகாரில் கோசி ஆற்றின் குறுக்கே புதிய நான்கு வழி பாலம் அமைக்க மத்திய அமைச்சரவை ஒப்புதல்
பீகார் மாநிலம் புலாவத் என்னும் இடத்தில் 6.930 கிலோ மீட்டர் தொலைவுக்கு நான்கு வழி பாலம் அமைக்கும் திட்டத்திற்கு பிரதமர் திரு. நரேந்திர மோடி தலைமையில் நடந்த பொருளாதார விவகாரங்களுக்கான மத்திய அமைச்சரவைக் குழு கூட்டத்தில் ஒப்புதல் வழங்கப்பட்டது. தேசிய நெடுஞ்சாலை 106-ல் பிர்பூர்-பிஹ்பூர் பிரிவில் 106ஆவது கிலோ மீட்டரிலிருந்து 136ஆவது கிலோ மீட்டர் வரை ரூ.1478.40 கோடி மதிப்பில் சாலை கரைகளைப் பலப்படுத்தி சீரமைக்கும் திட்டத்திற்கும் மத்திய அமைச்சரவைக் குழு அனுமதி அளித்துள்ளது. இந்தத் திட்டத்தின் கட்டுமான காலம் மூன்று ஆண்டுகள் ஆகும். 2022 ஜூன் மாத வாக்கில் இது நிறைவடையும் என எதிர்பார்க்கப்படுகிறது.
இளைஞர் நலன் மற்றும் விளையாட்டு அமைச்சகம்
கடந்த 3 வருடங்களில் 189 விளையாட்டு உள்கட்டமைப்பு திட்டங்கள், 360 கேலோ இந்தியா மையங்கள், 24 மாநில சிறப்பு மையங்கள் மற்றும் 160 பயிற்சி நிலையங்களுக்கு ஒப்புதல் அளிக்கப்பட்டுள்ளது: திரு அனுராக் சிங் தாகூர் புதுதில்லி, ஆகஸ்ட்
நாடாளுமன்றத்தின் மக்களவையில் கேள்விகளுக்கு பதிலளித்த மத்திய இளைஞர் நலன் மற்றும் விளையாட்டு அமைச்சர் திரு அனுராக் சிங் தாகூர் கீழ்காணும் தகவல்களை அளித்தார்.
கேலோ இந்தியா திட்டம், தேசிய விளையாட்டு விருதுகள், பண்டிட் தீன்தயாள் உபாத்யாய் தேசிய விளையாட்டு நல நிதி உள்ளிட்ட திட்டங்களை இளைஞர் நலன் மற்றும் விளையாட்டு அமைச்சகம் செயல்படுத்தி வருகிறது.
விளையாட்டு என்பது மாநில அரசுகளின் பொறுப்பில் வரும் நிலையில், அவர்களின் முயற்சிகளுக்கு மத்திய அரசு உதவிகளை வழங்கி வருகிறது.
கடந்த 3 வருடங்களில் 189 விளையாட்டு உள்கட்டமைப்பு திட்டங்கள், 360 கேலோ இந்தியா மையங்கள், 24 மாநில சிறப்பு மையங்கள் மற்றும் 160 பயிற்சி நிலையங்களுக்கு இளைஞர் நலன் மற்றும் விளையாட்டு அமைச்சகத்தால் ஒப்புதல் அளிக்கப்பட்டுள்ளது.
விளையாட்டு அறிவியல் மற்றும் ஆராய்ச்சிக்கான தேசிய மைய திட்டத்தின் கீழ் விளையாட்டு அறிவியல் துறைகள் மற்றும்
விளையாட்டு மருத்துவ துறைகளை அமைப்பதற்கு ஆறு பல்கலைக்கழங்கள்/கல்வி நிறுவனங்கள் மற்றும் ஐந்து மருத்துவ கல்லூரிகள் தேர்ந்தெடுக்கப்பட்டுள்ளன.
இந்திய விளையாட்டு ஆணையம் மற்றும் தேர்ந்தெடுக்கப்பட்ட பல்கலைக்கழங்கள்/கல்வி நிறுவனங்கள் மற்றும் மருத்துவ கல்லூரிகளால் நாடு முழுவதும் செயல்படுத்தப்படும் இத்திட்டத்திற்கு இது வரை ரூ 62.61 கோடி வழங்கப்பட்டுள்ளது.
சிறந்து விளங்கும் வீரர்களின் செயல்திறனை மேம்படுத்துவதற்கான உயர்மட்ட ஆராய்ச்சி, கல்வி மற்றும் புதுமைகளுக்கு ஆதரவளிப்பதே விளையாட்டு அறிவியல் மற்றும் ஆராய்ச்சிக்கான தேசிய மைய திட்டத்தின் நோக்கமாகும்.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1742707
https://pib.gov.in/PressReleasePage.aspx?PRID=1742706
-----
(Visitor Counter : 162
பெட்ரோலியம் மற்றம் இயற்கை எரிவாயு அமைச்சகம்
திரு ஹர்தீப் சிங் புரி திரு ரமேஷ்வர் தெளி ஆகியோர் பெட்ரோலியம் மற்றும் இயற்கை எரிவாயு அமைச்சராகவும், இணை அமைச்சராகவும் பொறுப்பேற்பு
மத்திய பெட்ரோலியம் மற்றும் இயற்கை எரிவாயு அமைச்சராக திரு ஹர்தீப் சிங் புரி இன்று பொறுப்பேற்றுக் கொண்டார். இணை அமைச்சராக திரு ரமேஷ்வர் தெளி பொறுப்பேற்றுக் கொண்டார். மத்திய அமைச்சரவை மாற்றி அமைக்கப்படுவதற்கு முன்பு அமைச்சராக இருந்த திரு தர்மேந்திர பிரதானும் இந்த நிகழ்வின்போது உடனிருந்தார்.
அப்போது பேசிய திரு புரி, “என் மீது நம்பிக்கை கொண்டு இந்த மிக முக்கிய அமைச்சகத்தின் அமைச்சராக பிரதமர் திரு நரேந்திர மோடி எனக்கு பொறுப்பு தந்துள்ளதற்கு மிகவும் பெருமை அடைகிறேன். திரு தர்மேந்திர பிரதானை போல் பணியாற்றுவது மிகவும் கடினம்.
இந்த அமைச்சகத்தின் செயல், நாட்டின் ஒவ்வொரு குடிமகனிடத்திலும் நேரடியாகவோ, மறைமுகமாகவோ பெரும் தாக்கத்தை ஏற்படுத்துகிறது. இந்த அமைச்சகத்தில் உள்ள எரிசக்தி சார்ந்த விஷயங்கள் அபரிமிதமான சாத்தியக்கூறுகளையும் ஏராளமான சவால்களையும் உள்ளடக்கியுள்ளன. மாறிவரும் சூழலுக்கு ஏற்றவாறு மாற்றிக்கொள்வது, புதிய தொழில்நுட்பங்களை ஏற்றுக்கொள்வது, உலகெங்கும் மேற்கொள்ளப்பட்டு வரும் எரிசக்தி மாற்றங்களுக்கு ஏற்ப செயல்படுவது போன்றவை பிரம்மாண்ட வாய்ப்புகளை வழங்கும்.
5 ட்ரில்லியன் பொருளாதாரத்தை நோக்கி நாம் முன்னேறும் வேளையில் எரிசக்தியின் கையிருப்பு மற்றும் பயன்பாடு மிகப்பெரும் முக்கியத்துவத்தைப் பெறும்.
பிரதமரின் தொலைநோக்குப் பார்வையான தற்சார்பு இந்தியா திட்டத்திற்கு இணங்க, கச்சா எண்ணெய் மற்றும் இயற்கை எரிவாயுவின் உள்நாட்டு உற்பத்தியை அதிகரிப்பதில் நான் கவனம் செலுத்துவேன்.
இயற்கை எரிவாயுவை அடிப்படையாகக்கொண்ட பொருளாதாரத்தை உருவாக்குவது தொடர்பாகவும் நான் பணியாற்றுவேன். பிரதமர் அறிவித்தவாறு 2030-ஆம் ஆண்டிற்குள் நாட்டின் முதன்மை எரிசக்திக் கலவையில் இயற்கை எரிவாயுவின் பங்கை 15 சதவீதமாக உயர்த்துவேன்.
கடந்த ஏழு ஆண்டுகளில் எனக்கு முன்பு இந்தப் பணியில் இருந்த திரு தர்மேந்திர பிரதானின் வழிகாட்டுதலின் கீழ் இந்தத் துறையில் ஏராளமான சீர்திருத்தங்களும் முன் முயற்சிகளும் மேற்கொள்ளப்பட்டுள்ளன. அவற்றை முன்னெடுத்துச் செல்வதுடன், பிரதமர், நம் நாட்டு மக்கள் மற்றும் நாட்டின் தேவையைப் பூர்த்தி செய்யவும் நான் பாடுபடுவேன்”, என்று தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1733623
-----
(Visitor Counter : 132
சுகாதாரம் மற்றும் குடும்ப நலத்துறை அமைச்சகம்
இந்தியாவில் கோவிட் தொற்றிலிருந்து குணமடைந்தோர் வீதம் 96 சதவீதத்தை கடந்தது : சிகிச்சை பெறுபவர்களின் எண்ணிக்கை மேலும் குறைந்தது
கோவிட்டுக்கு எதிரான போராட்டத்தில், இந்தியா குறிப்பிடத்தக்க இலக்கை கடந்தது.
தேசிய அளவில் குணமடைந்தோர் வீதம் 96 சதவீதத்தை  தாண்டியுள்ளது. குணமடைந்தோர் வீதம் அதிகம் இருக்கும் நாடுகளில் இந்தியாவும் ஒன்றாக உள்ளது.
கோவிட் தொற்றிலிருந்து குணமடைந்தவர்களின் மொத்த எண்ணிக்கை 98.6 லட்சத்தை  கடந்தது. இது உலகளவில் மிக அதிகம். தற்போது சிகிச்சை பெறுபவர்களுக்கும், குணமடைந்தவர்களுக்குமான இடைவெளி தொடர்ந்து அதிகரித்து தற்போது 96,02,624 ஆக உள்ளது.
மற்றொரு சாதனையாக, கொவிட் சிகிச்சை பெறுபவர்களின் எண்ணிக்கை 2,57,656-ஆக குறைந்துள்ளது. இது மொத்த பாதிப்பில் 2.51 சதவீதம்.
கடந்த 24 மணி நேரத்தில் 21,822 பேருக்கு, புதிதாக தொற்று ஏற்பட்டுள்ளது. அதே நேரத்தில் 26,139 பேர் குணமடைந்துள்ளனர். இதனால் சிகிச்சை பெறுபவர்களின் மொத்த எண்ணிக்கையில் 4,616 பேர் குறைந்துள்ளனர்.
கடந்த 24 மணி நேரத்தில், 299 பேர் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பை காணவும்;
https://pib.gov.in/PressReleasePage.aspx?PRID=1684954
••••••••
((
ரெயில்வே அமைச்சகம்
நாட்டில் மோட்டார் வாகனங்களை ஏற்றிச்செல்ல உகந்த சாதனமாக ரயில்வே உருவெடுத்துள்ளது
குறைந்த போக்குவரத்துச் செலவு, துரிதச் சேவை, நம்பகத்தன்மை மற்றும் பாதுகாப்பு ஆகிய காரணங்களால் இந்திய ரயில்வே போக்குவரத்துத்துறையில் அனைவராலும் விரும்பத்தக்க சாதனமாக உருவெடுத்துள்ளது. மேலும் ரயில்வே சுற்றுச்சூழலுக்கு உகந்த போக்குவரத்துச் சாதனமாகவும் திகழ்கிறது என்று குறிப்பிடத்தேவையில்லை. 2017-18-ம் ஆண்டில் நாட்டில் 29 மில்லியன் வாகனங்கள் தயாரிக்கப்பட்டன. இது முந்தைய ஆண்டுடன் ஒப்பிடும்போது 14.78 சதவீதம் அதிகமாகும். குறைந்த செலவிலான கார்களுக்கு மாறும் போக்கு, எளிதில் அணுகக்கூடிய அளவுக்குத் தனியார் வாகனங்களின் அதிகரிப்பு ஆகியவை காரணமாக இந்தியாவின் வாகன உற்பத்தித் தொழில் பெரும் வளர்ச்சியை நோக்கி பீடு நடை போடுகிறது. தயாரிக்கப்படும் வாகனங்கள் நாட்டின் பல்வேறு பகுதிகளுக்கும் அனுப்பப்பட வேண்டியது அவசியமாகும். இந்தத் துறையைப் பிடிக்க இந்திய ரயில்வே அண்மைக்காலத்தில் பல்வேறு முன்முயற்சிகளை எடுத்தது.
வாகன உற்பத்தித் தொழில் மற்றும் ரயில்வேக்குப் பரஸ்பரம் பயனளிக்கக் கூடிய வகையில் கொள்கைகளை வகுத்து வாகன உற்பத்தித் துறையுடன் இந்திய ரயில்வே மிக நெருக்கமாகச் செயல்பட்டுவருகிறது.
இந்த முன்முயற்சிகளின் காரணமாக ஆக்கப்பூர்வமான பயன்கள் விளைந்துள்ளன. 2017-18ஆம் ஆண்டில் மோட்டார் வாகனங்களை அதிக அளவில் ஏற்றிச்செல்வதைக் கண்கூடாகக் காணமுடிகிறது. 2016-17ஆம் ஆண்டுடன் ஒப்பிடுகையில், மோட்டார் வாகனங்களை ஏற்றிச்செல்வது 16 சதவீதம் அதிகரித்து அதன் மூலமான வருமானமும் 18 சதவீதம் உயர்ந்துள்ளது.
மேலும் அதிக விவரங்களுக்கு www.pib.nic.in என்ற வலைதளத்தைப் பார்க்கவும்.
-----
(Visitor Counter : 89
தொலைதொடர்பு மற்றும் தகவல் தொழில்நுட்ப அமைச்சகம்
“ஆடியோ கான்பரன்சிங்/ ஆடியோடெக்ஸ்/ வாய்ஸ் மெயில் சேவைகளுக்கான உரிமக் கட்டமைப்பு” ஒருங்கிணைந்த உரிமத்தின் ஒரு பகுதியாக இருக்க தொலைத்தொடர்புத் துறை முடிவு
தொலைத்தொடர்பு துறையில் செய்யப்பட்டு வரும் தொடர்ச்சியான கொள்கை சீர்திருத்தங்களின் வரிசையில், ஒன்றிணைந்த உரிமத்தின் கீழ் ஆடியோ கான்பரன்சிங் / ஆடியோடெக்ஸ் / வாய்ஸ் மெயில் சேவைகளுக்கான உரிம கட்டமைப்பு மற்றும் வாய்ஸ் மெயில் சேவையின் தற்போதைய தனி உரிமத்தின் விதிமுறைகள் மற்றும் நிபந்தனைகளில் திருத்தங்களை அரசு வெளியிட்டுள்ளது.
தற்சமயம், 16.07.2001 தேதியிட்ட வழிகாட்டுதல்களின்படி, விஎம்எஸ்/ஆடியோடெக்ஸ்/யூஎம்எஸ்-க்கான தனி உரிமம் தொலைத்தொடர்பு துறையால் வழங்கப்படுகிறது.
“ஆடியோ கான்பரன்சிங்/ஆடியோடெக்ஸ்/வாய்ஸ் மெயில் சேவைகளுக்கான உரிமக் கட்டமைப்பு” குறித்த தொலைதொடர்பு ஒழுங்குமுறை ஆணையத்தின்  பரிந்துரைகளை ஆய்வு செய்த பிறகு, இந்த அங்கீகாரத்திற்கான புதிய அத்தியாயத்தைச் சேர்ப்பதன் மூலம் இந்த உரிமத்தை ஒருங்கிணைந்த உரிமத்தின் ஒரு பகுதியாக மாற்ற தொலைத்தொடர்பு துறை முடிவு செய்துள்ளது.
இருந்தபோதிலும், விஎம்எஸ்/ஆடியோடெக்ஸ்/யூஎம்எஸ் உரிமம் வைத்திருக்கும் உரிமதாரர்களுக்கு ஏற்கனவே உள்ள உரிமத்திலிருந்து ஒருங்கிணைந்த உரிமத்திற்கு இடம்பெயர்வது அவர்களது விருப்பத்தின் பேரிலேயே இருக்கும்.
16.07.2001 அன்று வழங்கப்பட்ட வழிகாட்டுதல்களுக்கு எதிராக விஎம்எஸ்/ஆடியோடெக்ஸ்/யூஎம்எஸ் உரிமத்திற்கு புதிய தனி உரிமம் அல்லது புதுப்பித்தல் வழங்கப்பட மாட்டாது.
திருத்தப்பட்ட கொள்கையின்படி மாற்றங்களின் முக்கிய சிறப்பம்சங்கள் வருமாறு:
"ஆடியோ-கான்பரன்சிங்/ ஆடியோடெக்ஸ்/ வாய்ஸ் மெயில் சர்வீஸ்" என்ற அங்கீகாரத்திற்கான புதிய அத்தியாயத்தைச் சேர்ப்பதன் மூலம் "ஒருங்கிணைந்த உரிமத்தின்" பகுதியாக உரிமம் மாற்றப்படுகிறது.
டிஈசி தரநிலைகளின்படி ஆடியோ கான்பரன்சிங் யூனிட்டை பிஎஸ்டிஎன்/மொபைல் மற்றும் ஐபி நெட்வொர்க்குடன் இணைக்க முடியும்.
ஒன்றுக்கும் மேற்பட்ட சேவை வழங்குநர்களின் வளங்களைப் பயன்படுத்தினாலும் உரிம நிபந்தனைகளுக்கு உட்பட்டு டயல் அவுட் வசதி அனுமதிக்கப்படும்.
இந்தியாவில் பதிவுசெய்யப்பட்ட நிறுவனங்களுக்கு சேவைகளை வழங்குவதற்கு பாயிண்ட்-டு-பாயிண்ட் கான்பரன்சிங் அனுமதிக்கப்பட்டுள்ளது.
யுஎல்-ன் கீழ் உரிமத்திற்கான சேவைப் பகுதி "எஸ்டிசிஏ" என்பதிலிருந்து "தேசிய அளவில்" அதாவது அகில இந்திய அளவில் மாற்றப்படுகிறது. இருப்பினும், விஎம்எஸ்/ஆடியோடெக்ஸ்/யுஎம்எஸ்-க்கான தனிப்பட்ட உரிமத்திற்கு எஸ்டிசிஏ முறையே இருக்கும்.
புதிய உரிமதாரர்கள் மற்றும் ஏற்கனவே உரிமம் பெற்றவர்களின் உரிமக் கட்டணம் ஏஜிஆரின் 8% ஆக இருக்கும். யுஎல்லின் மற்ற உரிமதாரர்களுக்கு இணையாக இது இருக்கும்.
01.01.2022 முதல் இந்த கட்டமைப்பு அமலுக்கு வரும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1786312
பிரதமர் அலுவலகம்
பிரதமரின் முத்ரா கடனுதவித் திட்டம் 8 ஆண்டுகள் நிறைவடைந்ததை பிரதமர் பாராட்டியுள்ளார்
பிரதமரின் முத்ரா கடனுதவித் திட்டம் 8 ஆண்டுகள் நிறைவடைந்ததையடுத்து பிரதமர் திரு நரேந்திர மோடி பாராட்டு தெரிவித்துள்ளார்.
மை கோவ் இந்தியாவின்  தொடர் ட்வீட்களுக்குப் பதிலளித்துள்ள பிரதமர்,
பிரதமரின் முத்ரா கடனுதவித் திட்டம் நிதியில்லாதவர்களுக்கு நிதியுதவி செய்வதிலும் எண்ணற்ற இந்தியர்களுக்கு கண்ணியம் மற்றும் செழிப்புடன் வாழ்வதை உறுதி செய்வதிலும் முக்கிய பங்காற்றியுள்ளது. இன்று, முத்ரா கடனுதவித் திட்டத்தின் எட்டு ஆண்டுகள் நிறைவைக் கொண்டாடும் இந்த நேரத்தில் அதன் மூலம் பயனடைந்த அனைவரின் தொழில் முனைவோர் ஆர்வத்திற்கும் செல்வத்தை உருவாக்குபவர்களாகத் திகழ்வதற்கும் வணக்கம் செலுத்துகிறேன் என்று கூறியுள்ளார்.
"முத்ரா கடனுதவித் திட்டத்தின் வேகம் மற்றும் அளவைப் பற்றி இந்த வீடியோ நல்ல யோசனையைத் தருகிறது." என்று வீடியோவுடன் தனது பதிவை வெளியிட்டுள்ளார்.
இது குறித்தான நிதியமைச்சகத்தின் ட்வீட்டிற்குப் பதிலளித்துள்ள பிரதமர், "நமது மக்களின் கடின உழைப்பு பாராட்டத்தக்கது!" என்று குறிப்பிட்டுள்ளார்.